اینگیلیستان باش ناظیری ترزا می، اؤلکه‌سی‌نین آوروپا بیرلیگی‌دن آیریلماسی (بریکسیت) مسئله‌سینده قیسا بیر گئجیکدیرمه‌یه احتیاج اولدوغونو دئدی.
می، تخمینن 7 ساعات دوام ائدن بریکسیت موضوعسوندا ناظیرلر کابینه‌سی‌نین آردیندان بیانات وئریب.
آوروپا بیرلیگی‌دن آنلاشما‌سیز آیری‌لیغی اوزون پرسپکتیوده بیر اوغورا چئویره هر زامان دئمیشم." ایفاده‌سینی ایشله‌دن می، "آنجاق بیر آنلاشما ایله آیریلماق ان یاخشی حلّ. بو سببله 50-جی ماده یئنی‌دن تاخیره سالماغا احتیاجیمیز وار. بو مومکون اولدوقجا قیسا اولما‌لی و راضیلیغا گلدیگیمیز آندا باشا چاتما‌لی." دئدی.
پارلامنتده بریکسیت موضوعسوندا کئچیریلن سس وئرمه‌لردن مثبت بیر نتیجه وئرمدیگینی بیل‌دیرن می،
بوگون بو چیخیلماز وضعیتی آشماق اوچون آددیم آتیرام. آنا موخالیفت لیدرینی (جرمی کوربین) اوتوروپ هر ایکیمیزین ده باغلی قالاجاغی و آوروپا بیرلیگی‌دن راضی‌لاشماقلا آیریلماغیمیزی تامین ائده‌جک بیر پلان اوزرینده راضیلیغا ایشلمه‌یه دعوت ائدیرم." دئیه دانیشدی.
بونونلا یاناشی می، کوربین ایله اوزرینده راضی‌لاش‌دیرا‌جاق‌لاری هر پلانین آوروپا بیرلیگی‌ ایله واریلان موجود بریکسیت آنلاشما‌سینی ایچه‌مه‌سی لازیم اولاجاغینی قئید ائدیب.
کوربین ایله بیر پلان اوزرینده اوزلاشماماسی حالیندا دا حکومتین پارلامنته آوروپا بیرلیگی‌ ایله موناسیبت‌لرین گله‌جک‌دکی طرزینه دایر بیر سیرا واریانتی سس وئرمه یولونو آچاجاغینی بیل‌دیرن می،
حکومت، پارلامنتین دوروشونا عمل ائتمه‌یه حاضیر." دئدی.
می، پارلامنت‌ین بیر واریانت اوزرینده قرارا گلمه‌سی حالیندا حکومتین آیری‌لیق آنلاشما‌سینی حیاتا کئچیره‌جک قانونو چیخاراجاغینی دئییب.
باش ناظیر می، بو قانونون 22 می‌دان اوّل کئچیریلمه‌سی لازیم اولاجاغینی، بونونلا دا اینگیلیستان‌ین آوروپا پارلامنتی سئچیم‌لرینه قاتیلماق مجبوریتینده قالمایاجاغینی قئید ائدیب.
می‌ین بریکسیت آنلاشما‌سی پارلامنتی‌نین آلت قانادی عوام مجلیسینده اوچ دفعه رد ائدیلمیشدی.
میللت وکیلی‌نین تشببوسو ایله کئچیریلن بیر سیرا سس وئرمه‌ده دا پارلامنت هئچ بیر بریکسیت سناریو‌سونا اکثریت دستک وئرممیشدی.
اینگیلیستان‌ین آوروپا بیرلیگی‌ ایله گلدیگی راضیلیغا گؤره نورمالدا 29 مارسدا باش وئرمه‌سی گرکن بریکسیت 12 آوریله تاخیره سالینمیشدی.
اینگیلیستان‌ین 10 آوریلده بریکسیت گوندمی توپ‌لانا‌جاق آوروپا بیرلیگی‌ لیدرلر ذیروه‌سینده بیرلیک‌دن یئنی بیر تاخیره سالما طلب ائتمه‌سی نظرده توتولور.
